
Ministru kabineta sēdes protokollēmums

Noteikumu projekts "Grozījumi Ministru kabineta 2019. gada 2. aprīļa noteikumos Nr. 140 "Norvēģijas finanšu instrumenta 2014.–2021. gada perioda programmas "Korekcijas dienesti" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Tieslietu ministrijai kā Norvēģijas finanšu instrumenta 2014.–2021. gada perioda programmas "Korekcijas dienesti" (turpmāk – programma) apsaimniekotājam divu nedēļu laikā pēc noteikumu projekta apstiprināšanas sagatavot un iesniegt Finanšu ministrijai kā Eiropas Ekonomikas zonas finanšu instrumenta un Norvēģijas finanšu instrumenta vadošajai iestādei priekšlikumus grozījumiem 2019. gada 22. martā starp Finanšu ministriju un Norvēģijas Ārlietu ministriju noslēgtajā līgumā par Norvēģijas finanšu instrumenta 2014.–2021. gada perioda programmas “Korekcijas dienesti” finansēšanu (turpmāk – programmas līgums).
· 4. Finanšu ministrijai nodrošināt  programmas līguma grozījumu iesniegšanu Finanšu instrumenta birojam.

